21 верасня Следчы камітэт падоўжыў тэрмін расследавання крымінальнай справы, распачатай у дачыненні да шаснаццаці грамадзян па арт. 287 КК (стварэнне незаконнага ўзброенага фармавання). Між тым, па выніках дзвюх пазачарговых атэстацый адвакатаў, ініцыяваных Міністэрствам юстыцыі, з шаснаццаці адвакатаў абвінавачаных па гэтай справе адна адвакатка ўжо пазбаўленая ліцэнзіі, а вырашэнне пытання аб атэстацыі семярых адкладзена на паўгода. Трэба адзначыць, што ў лістападзе таксама плануецца атэстацыя адвакатаў, і яе вынік можа яшчэ больш пагоршыць становішча абвінавачаных па гэтай справе.